text stringlengths 0 17.2k |
|---|
limbi nkabasoselela kuli dona akese bafulula |
joni ayasuka ati oh leka mailo nalyo nga baisa ukesebepusha ico bafwaya elyo nga tabalumbwile bwino nkesabatamfya no kubalesha ukwisa pano nakabili |
janet awe ndetina ukumuletelela pantu baba nga batsotsi limbi kuti bamubushisha ulubuli no kumupuma icabipisha nganshi |
joni ala bane auti shani bakapooli balya e bengampuma kuti waleka nabakonka lino line ine nayabacaya |
janet aipusha joni ati bushe ninshi mailo tatwakaye ku biaolo |
joni ati eko tukabalila nga twafumako elyo tukese kuno |
ati asose ifi joni asokolola ubupe atwalile janet ubwa buleti no mukaka na shuga ifyali mu cola inshita yonse ii |
janet apoka asantika sana mu mutima ati no kuti eya e balumendo mfwaya aba |
awe mwandi nangu nsalule cupo aba musango uyu kuti angupa ekoko |
pa kubwelela kumwakwe joni aile aleelenganya ifyo janet akamutemwa nga amumona ne citukutuku neci ni triumph uulila ubusaka awe camuwamina nganshi |
aipingula ukuti pa kukobekela janet ndi no kulolela mpaka nkashite icitukutuku |
ilyo aleya ifyo fine aenda na kapanga panono aumfwa fye inshindo sha bantu panuma |
ati acebuke amona ni mark monyoro na peter marara nabamukonka awe anasha no kwenda pakuti bamusange |
peter e wabalilepo ukusosha joni ati we mulumendo iwe iminina tumfwe |
peter amwipusha ati iwe nga mulya wafuma cinshi ulefwayamo |
joni nao ati nga iwe amaka ukwete ayakunjipushusha ifyo wayafumya kwi |
peter kwena nga niwe upusaula janet amano nakulomba leka lelo line |
ulya mukashana ni cibusa wandi kabili mfwaya ukuti nkamuupe kanshi tacilingile ukuti na iwe ulemupempula watesha ngoli mwana wa muntu |
joni fyonse ifyo walanda mune fintu fyabola fyekafyeka |
ine nshilefwaya ukuti tulelwila janet |
umwine nanjeba ukuti iwe no mubiyo wine uyo mwatampa kale ukumucusha |
elyo nga cacine ukufuma lelo line nga nasangapo umo pali imwe atemwa ukusanga bonse mukapokelela amapi mwatesha |
mark monyoro uushaleumfwikisha cisungu aipusha peter ati ari kutaureyiko e mukuti finshi alelanda |
peter ukwabula no kuposa ku fyaipusha umubiye nalalya aipusha joni ati bushe wakalipa watapa ati |
joni amupala na ati wilanjipusha ifyo nga neo usulile |
tawishibe twa butsotsi ku minwe |
ine ndi mwana wa mubemba nook twafuma tuli nkakashi |
peter iwe uletontonkanya ukuti kuti watuuma mwa |
joni aleni tampeniko nga mulefwaya ukumona apatotwe ninagu mwalamona ifyo tulopola abantu |
apo pene peter aisafumya ne kofi limbilimbi ukulungika joni pakati ka mpumi |
joni akubila ikofi iyapita fye pa mulu wakwe joni aleka na ku ikofi lya ku kuso kuti pa linso kuli peter pokela |
peter atalantanta |
bwangubwangu joni amukwempa amolu pali cikaoboi peter ayapona na mu mufolo mu mbali ya musebo |
mark ati alamona fye ifyo ati umunandi baipaya |
aya nalala na panshi kuti cilya joni aisacebuka amumona ukuti ali mupepi joni amubepe kofi mark asolo lwelele |
joni aleka ne lya ku kulyo kuti pa kanwa njee |
kabili na limbi pa myona na limbi pa nsekete mark ayapona na mu lusonga apunda no kupunda |
peter marara atile ashifuma mu mufolo ati katende shimpo lubilo iyoine e miile |
mark wena ico apakubutukila pabula alapapaata fye mulimi ulo joni ashiletesha lelo amwena fye ku kutoota mu lupi |
joni nao ati ee nashitila |
kabili joni alamweba ati kabiye uye webe ulya canga mubiyo ukuti mulecenjela |
ifwe tuloma nga uleti masange mukaya abukila zambezi pampilibili |
paul canda na robin mukuka batemwa sana pa kutesha ifyo joni akalebenye peter marara na mark monyoro |
balamufunka na mu minwe abati washitila boyi bamambala balya ulemona te pa kutwanga mu biaolo ifwe twalibeshiba sana |
pa nshiku ya mulungu joni ayabuula janet baya na ku biaolo |
mu nshila joni alamushimikila janet ati ala abalwani bobe mailo nalibalebela bonse babili |
janet ala nikwi wabasangile |
joni e bankonkele panuma lilya line nafumine pamobe |
katwishi apo bambelamine |
nalibafundisha tabakalabe bwangu |
janet oh kanshi nalimo e cilia congo nateseshe mu musebo |
ine naleti bantu balebwela ku biaolo e balecite congo kanshi niwe na balya bantu wawemye nganshi dear |
na ine mbako nga nalikwafwako ukubapuma pantu balya bantu baba muno ne ciwa |
ubu bushiku paul na robin tabaile ku biaolo kanshi joni na janet baleipakisha fye babili |
abalumendo abalepita mupepi ne tebulo lyabo te pa kushuluka joni pa kumona alesekaseka na janet uwawama nga pali kapashi |
ilyo joni na janet babwelelamo ku yadi kwa mr thorncroft joni taposele na nshita pa kutula mu kebo neco insoni nashipwa ku bwalwa |
kale baleikala umupando umoumo lelo lyena bapalamana pali seti umo |
joni akumbatila janet uku lubali alemwalaula ne minwe |
elyo asosa ati umfwa janet ine ndefwaya nkakuupe pantu nalikutemwa sana nga iwe apo uletipo shani |
janet atala aseka elyo ati bushe ulesoselela atemwa ulembepa fye |
joni lelo wati efyo nseka nifyo cinecine ndesoselela njasuka |
janet ine ne mwine nasumina nomba nshishibe ba tata na ba mayo ku lusaka ifyo bakayasosa |
mailo nkabalembela kalata nga banjasuka nkakweba |
joni hallo walya gelo cinecine ukacite bwangu mune |
joni alifililwe ukulolela inshita pa kwipusha janet ulwa cupo pantu aletiina abalumendo abali nga peter marara na mark monyoro |
apo nomba janet asumina cawama alala aikatila |
janet atile ashilembela abafyashi bakwe ku lusaka papita fye isha kupenda bayasuka no kusumina basumina |
balonkanyapo no kuti cawama nga mwamona inshita mwatala mwaisa kuno na cilumendo obe twaisamumona |
ilyo joni apitile ku yadi kuli cikashana wakwe janet amulanga kalata afumine ku lusaka |
pa kumfwa ukuti abafyashi ba mukashana nabasumina |
joni ni cikanga ekale pa mulilo ku kutemwa |
kabili bapangana ubushiku bwa kuya ku lusaka |
icipande ca bune |
ilyo sate afika joni ayafola indalama atemwa nganshi pa kusanga mailo akayabuula icitukutuku cakwa mr van ersen |
pa kubwela ku ncito banalume balamwipusha abati we mwaume we nga icitukutuku wasosele ukushita cili kwi |
awe mwandi mwe balumendo balelo mwaba no bufi nshatala mona |
joni ati pembeleni mwacimona mailo imwe mutila nalimebepa mwa |
mu ciloto joni kuti alelota fye janet ne citukutuku bwatile bushica ayasamba bwinibwino pa kumoneka uwasambilila nga aya ku kupoka indalama ku banki |
cilya aikula abuula ne cola cakwe alaya na ku banki |
aba ku banki nabo bayamubombela fye mu kwangufyanya alungama na kwa van ersen nao uushaile ku ncito ubo bushiku alelolela joni wine |
mr van ersen alamona joni asansamuka ati waisa lelo ku makwebo yesu |
joni awe nifyo fine |
van ersen tuleya pakubala mu nganda tupangane bwinobwino |
baingila umusungu ati nga waisa na e eighty icitukutuku walasenda no kusenda elyo ishileshalako wakulampela e five cila mweshi mpaka ukapwishe shonse |
nga we mwine ulefwaya ukupwa bwangu kuti walacishapo pali e five |
cilia umusungu atalala joni aisafumya na e eighty mu cola cakwe amutambika |
nao atala apendamo pa kushinikisha nga nashikumanina awe cinecine asanga nashikumanina shonse atotela sana |
elyo alaeba joni ati ici ushilaishibisha kwenda nalakubikilako l pantanshi na panuma e pakulanga ukuti uli musambi |
joni amwipusha ati bushe amafuta yena emo yali mu citukutuku |
mr van ersen ati fyonse ifipe fya citukutuku fili fye bwino |
amafuta nail naisusha itanki lelo line ulucelo ne citukutuku cine nabacisamba bwino kuli boi ciweme nganshi |
joni awe kwena mwandini janet te mukashana engapendelwa mu bamusango uyo nelyo panono |
kabili alundapo kabili ati kwena pa kusanga ukuti ninkula ndefwaya batuufya bwangu pantu bankungulume nabo tabupela mucinshi |
akuba ni ku mushi fino nga naupa kale nomba nga baletwita bashi kampanda |
banalume nga mulefwaya ukucita ubwinga lilali |
joni uyo wine e mulandu tukaila na cikashana ku lusaka ku kumfwana na bafyashi bakwe |
banalume shikutala kanshi mwaleta abenamwenu kuno twaisabamona no kubeshiba |
joni nkayamubula mailo nga nafuma ku ncito |
akasuba cilya kasenduluka banalume babwelelamo ku ncito joni nao anina pa citukutuku cakwe ku kutwalila janet uto amushitile |
ilyo afikile pa mr thorncroft alitinine ukwingila ne citukutuku mu yadi |
Subsets and Splits
No community queries yet
The top public SQL queries from the community will appear here once available.